.... ‘प्रधानमन्त्रीले आउँछु भनेर पनि बैठकमा नआएकोमा हामीले आपत्ति प्रकट गर्‍यौं,’ कांग्रेस प्रवक्ता दिलेन्द्र बडुले कान्तिपुरसँग भने, ‘प्रधानमन्त्री कति गैरजिम्मेवार हुनुुहुन्छ भन्ने कुरा यसले पनि पुष्टि गरेको छ । ..... ‘संसद्मा दर्ता भएको संविधान संशोधनको विधेयक पारित गराएपछि निकासको बाटो खुल्न थाल्छ । राजनीतिक तहमा एउटा विश्वास पनि कायम हुन्छ,’ बडुले भने, ‘त्यसपछि सीमांकनको विषयमा पनि छलफल गर्दै एउटा सहमतिमा पुग्न आधार खडा हुन्छ । तर सरकारको नेतृत्व लिएको दल एमालेले विधेयक पारित होस् भन्नेमा जिम्मेवारीबोध गरेको देखिएन । अब हामी सरकारलाई बाध्य बनाउन दबाब सुरु गर्छौं ।’ उनले संसदीय मर्यादाभित्रै रहेर आइतबारदेखि नै संसद्मा दबाबमूलक कार्यक्रम अघि बढाइने जानकारी दिए । .....
